
L.  B. 

Si,  quum  de  particula  artis  medicae  mihi  scriben- 
dum  esset,  Rheumarthritidem ,  morbum  cujus  natura 
nobis  adhuc  tam  obscura  est,  illustrare  mihi  proposui, 
non  id  egi,  ut  quaestionem  hanc  difficillimam  omnibus 
suis  numeris  absolverem;  sed  persuasum  habens  rei  ob- 
scurae  disceptatione  difficultates  etsi  enodari  nequeant, 
tamen  distinctius  in  conspectum  posse  vocari,  in  id 
potius  animum  attendi  ut  certa  ab  obscuris,  fluctuantia 
ab  exploratis  sejungerem.  Ceterum  non  solum  hujus 
potissimum  morbi  observandi  saepius  occasio  mihi  est 
oblata,  qua  re  haud  ita  pauca  ejus  exempla  eaque 
interdum  selectiora  et  egregia  in  promptu  habere  mihi 
videor,  sed  etiam  multa  et  praeclarissima  de  hac  re 
scholis  praeceptoris  optimi  111.  Frerichs  didici,  quae 
memoria  retenta  vel  litteris  mandata  ad  liaric  disser^ 
tationem  conscribendam  adhibui. 

V^omplures  inveniuntur  morbi,  qui  oriuntur  ex  san- 
guinis  quadam  decompositione  chronica,  modo  tardius 
modo  citius  procedente  et  partim  a  singulis  certis  or- 
ganis  proficiscuntur;  partim  ignotae  sunt  originis,  ut 
qui  coincidentia  complurium  vel  laesionum  vel  pertur- 
bationnm  organismi  nascantur,  quae  malorum  sunt  in 
causa  multiplicium  et  totius  organismi  speciem  pro- 
priam  eamque  abnormem  efficiunt.  Ante  omnia  autem 
ad  has  constitutionis  anomalias  in  sanguinis  composi- 
tione  perturbanda  positas  pertinent  quum  Septicaemia, 
Leukamia  aliique  morbi  pro  sua  quisque  natura  certis 
nominibus  nuncupati,  tum  Chlorosis  et  Scorbutus, 
neque  jam  in  dubio  versatur  etiam  arthritidis  sym- 
ptomata,  quibus  in  unum  adspectum  subjectis  totius 
organismi  miserrimam  conditionem  apparere  medicum 
fugere  non  potest,  existere,  ubi  sanguinis  compositio 
chemica  magis  magisque  recedit  a  statu  normali;  aliter 
res  se  habet  in  iis  morbis,  qui  quamvis  varii  et  multi- 
plices  nrheumatismi"  nomine  comprehendi  solent.  Lon- 
gum  per  tempus  rheumatismus  morbis  „  perfrictione 
natis",  in  quod  morborum  genus  jamdudunj  ablegari 

solent  multa  obscura  et  haud  satis  explorata,  annum- 
merabatur;  quam  sententiam  hodieque,  qui  probent, 
existunt.  Sed  si  non  certum  atque  exploratum,  vero 
certe  simile  est,  eum  in  eorum  morborum  numerum 
quas  supra  designavi  esse  referendum,  id  quod  in^ae- 
tiologia  Rheumatismi  articulorum  acuti  tractanda  plu- 
ribus  probabitur  argumentis.  Rheumatismi  definitio 
accurata  et  quae  toti  rei  satisfaciat  haud  facile  inve- 
nias;  cujus  rei  testimonium  in  ipso  nomine  (ducto  a 
graeco  psujJta  i.  e.  fluxio,  Fluss)  agnoscere  potes,  quod 
qua  est  significatione  fluctuanti  usque  ad  nostra  tem- 
pora  manavit;  augetur  definiendi  difficultas  eo,  quod 
non  solum  multo  major  est  varietas  symptomatum 
quae  in  hanc  morborum-  familiam  cadunt,  quam  in 
constitutionis  perturbationibus  supra  propositis , »  sed 
etiam  ad  formas  chronicas  (Rheumatismus  musculorum 
et  articulorum  chronicus)  accedunt  acutae,»  scilicet 
Rheumatismus  musculorum  et  articulorum  acutus  s. 
Rheumarthritis. 

I.  Anatomia  pathologica. 

Quas  anatomicas  efficit  mutationes  Rheumatismus 
articulorum  acutus,  eae  haud  ita  expressae  sunt;  plu- 
ribus  enim  casibus  in  loco  aflfectionis  ipso  aliae  mu- 
tationes  non  inveniuntur,  quam  quae  inflammatione 
vasculosa  praecipue  et  exsuclativa  ortae  sunt;  raro 
tantum  inflammatio  articulorum  justa,  purulenta  nas- 
cituj-,  quae  utraque  si  earum  respicis  progressum  atque 
producta  ab  alia  inflammatione ,  exempli  causa  trau- 
matica.  ^istingui  non  possunt.  A.  Forster*)  statum 
primum  his  verbis  dilucide  describit:  „Im  ersten  Falle 
betheiligen  sich  vorzugsweise  die  Synovialhaut  und 
die  Weichtheile  des  Gelenks,  letztere  sind  durch  se- 
roses  Exsudat  geschwellt,  die  erstere  ist  mehr  oder 
weniger  stark  injicirt;  die  Injection  beginnt  mit  Ar- 
borisationen  und  endet  mit  allgemeiner  Capillarinjection, 
wodurch  die  Synovialhaut  gleichmassig  hochroth  er- 
scheint;  die  Oberflache  der  Gelenkknorpel  "ist  glatt 
und  unverandert;  die  Injection  erstreckt  sich  in  Form 
feiner  rother  paralleler  Striche  bis  einige  Linien  iiber 

•)  Dr.  A.  Forster,  Lehrbuch  der  patholog.  Anatomie.  6te  Aufl. 
Jena  1862.  Pag.  558. 

den  Rand  des  Knorpels.  In  die  Gelenkhohle  wird 
seroses  Exsudat  ergossen  in  verschiedener  Menge;  die 
Synovialhaut  wird  durch  seroses  Exsudat  geschwellt." 

In  inflammatione  purulenta  Synoviae  pus  admix- 
tum,  in  capsulae  superficie  interna  pus,  in  ligamentis 
exsudatum  serosum-fibrinosum  sive  puriforme  deposi- 
tum  est;  cartilagines  sub  membranam  synovialem  super 
eas  magis  magisque  extensam,  tabescunt,  ossa  cariosa 
fiunt;  hoc  stadio  raro  jam  sanatio  plena  contingit; 
nonnimquam  contra  articuli  totius  suppuratio  et  Phle- 
bitis  accedunt.  Attamen  haec  rararum  exceptionum 
loco  habenda  sunt.  Anatomia  pathologica  afFectionum 
cordis  complicantium  ne  paullulum  quidem  diflFert  ab 
ea  morborum  idiopathicorum  illis  respondentium. 


I 


10 


11.  Symptomata. 

a.  Symptomata  generalia  morbi  fere  omnia  sub 
generali  nomine  febris  colligi  possunt,  a  qua  Rheuma- 
tismus  articulorum  febrilis  pro  vigore  morbi  modo 
lentius,  modo  violentius  incipere  solet,  idque  saepissime 
frigore  (Frostanfall) ,  quod  per  lougius  aut  brevius 
temporis  spatium  indurat.  Postea  temperatura  ascen- 
dit  nonnunquam  usque  ad  40°  C,  jDlerumque  autem 
infra  continetur,  remittitur,  exacerbatur,  tantopere, 
ut  febris  nec  continuo,  nec  ex  regula  progrediatur. 
Pulsuum  arteriarum  numerus  fere  semper  usque  a(l 
100 — 120  augetur,  modo  plenus,  modo  intentus,  modo 
mollis.  Semper  fere  accrescit  sitis,  decrescit  ciborum 
appetitus,  accedunt  symptomata  gastrica  alia.  Tum 
cutis  non  est  sicca  sed  profusis  sudoribus  male  odo- 
rantibus  tecta;  inde  nascuntur  saepius  exanthemata, 
plerumque  quidem  sudamina  miliariaeque  formae:  ve- 
srculae  quae  aut  serum  aut  saniem  continent.  Urinae 
quantitas  fere  seraper  diminuitur,  non  raro  usque  ad 
300—150  C.  C.  inter  24  borarum  spatium;  variat  inter 
colorem  fulvum  et  rubrum,  reagit  plerumque  acide, 
quanquam  copia  ipsa  acidi  in  ea  contenti  adeo  non 

aucta  est  ut  potius  sit  diminuta.  Summi  autem  mo- 
menti  est  et  digna  quae  accuratius  observetur  conditio 
sanguinis  et  materiae  immutationis  (Stoffwandel),  quae 
quoad  ex  observationibus  hucusque  factis  constat,  ab- 
normis  est;  sed  praeterquam  phaenomena  quaedam 
magis  ostendentia  quamvis  satis  indefinita,  exempli 
causa  sanguinis  fibrini  auctio,  nil  nisi  hypotheses  ex- 
stant,  de  quibus  infra,  ubi  de  aetiologia  sermo  ince- 
perit,  exponendum  est.  Est  autem"  nulla  earum  tam 
probabilis,  ut  eam  ducem  secutus  medicus  aegrotum 
tractare  possit. 

b.  Symptomata  localia  ab  initio  dolores  sunt,  qui 
usque  adeo  augeri  possunt,  ut  omnis  membrorum  mo- 
tus  prohibeatur;  aegroti  eam  ob  causam  prorsus  sunt 
rigidi  seque  eo  magis  ope  destitutos  sentiunt,  quo  omni 
motu  velut  pavimento  etsi  leniter  concusso  non  sine 
dolore  tanguntur;  noctu  dolores  augentur  potius  quam 
diminuuntur,  quorum  causa  est  articulorum  inflammatio 
quae  saepe  celeriter  et  subito  eodem  temjoore  vel  suc- 
cessive  unum  vel  plures  capit  articulos.  Neque  solum 
extremitatum  sed  etiam  columnae  vertebralis,  ossis 
sacri  et  ilei,  costarum,  claviculae  et  sterni,  mandibulae 
articulationes  corripiuntur.  Ordo,  quo  articuli  dolore 
capiuntur  valde  varius.  Plerumque  extremitates  infe- 
riores  primae  afficiuntur  et  ab  his  extenditur  morbus 
in  superiores;  memoratu  dignum  est,  articulos  corporis 
magnos  saepius  capi  quam  minores,  pedis  saepius  quam 
manus  et  digitorum.  Mox  articuli  dolentes  inflammati 
intumescunt;  qui  tumor  saepe  intra  paucas  horas  ma- 


12 


^nopere  accrescit  et  intenditur.  Integumenta  saepe 
normalia,  nonnunquam  subrubescunt.  Rubor  et  tumor 
facilius  agnoscuntur  in  articulis  parvis  et  superficiali- 
bus  quam  in  iis,  qui  grassis  musculorum  straturis  tecti 
sunt,  ut  in  brachii  articulatione.  Quae  omnia  aut  in 
uno  articulo  remanent  aut  affectio  localis  transsilit  ab 
altero  in  alterum,  quum  tumor  mirum  quam  celeriter 
evanescit,  alio  in  loco  mox  conspicua  futura. 


III.  Complicationes. 

Acutus  articulorum  Rheumatismus  saepe  cum  aliis 
morbis  complicatur;  raro  quidem  cum  Pleuritide,  quae 
fibrinosum  exsudatum  exiguum  efficit  in  corpore  antea 
sano,  aut  amplum  puriforme  ubi  antc  hac  male  sanum 
erat.  Rarius  est  Pneumonia  et  Meningitis.  Phlebitis, 
quae  et  ipsa  rara  est,  non  existit  nisi  suppuratione 
ossium  facta,  ubi  venae  arrosae  inflammationi  opportu- 
nitatem  praebent.  Creberrimae  Rheumatismi  compli- 
cationes  cordis  morbi  sunt,  dico  endocarditidem,  myo- 
carditidem,  pericarditidem ,  quae  plerumque  modicum 
exsudatum  fibrinosum  ponit,    Ex  endocarditide  nasci 


solent  valvularum  vitia,  quibus  non  ortis  tum  demum 
mortis  causa  fit,  quum  aut  exsudati  particulae  sg^guine 
abluuntur  aut  sanguis  inficitur;  quod  tamen  interdum 
fit,  ita  ut  omnia  pyaemiae  signa,  status  typhoideus, 
icterus,  alia  conspiciuntur.  Plerumque  autem  pericu- 
lum  non  ex  infectione  nascitur,  sed  ex  valvularum  vi- 
tiis,  quorum  magna  pars  ex  regula  a  Rheumatismo 
derivanda  est.  Myocarditis  plerumque  arctis  finibus 
circumscripta  est,  nonnullae  singulae  partes  muscula- 
turae  in  telam  conjunctivam  immutantur,  dilatantur  et 
efficiunt  interdum  Aneurysma  cordis;  rarius  nascitur 
Sanies,  et  si  abscessus  aperitur,  rumpitur  cor  aut  si 
sanguis  abripit  saniem  omnia  talis  infectionis  signa 
fiunt  conspicua.  Quae  numerorum  ratio  inter  Rheu- 
matismum  et  eas  quas  dixi  cordis  affectiones  interce- 
dat,  definire  conati  sunt;  qua  in  re  quamquam  certam 
aliquam  ^tque  numeris  comprehensam  rationem  non- 
dum  invenerunt,  eo  tamen  pervenerunt,  ut  tres  fere 
partes  cordis  vitiorum  certe  a  Rheumatismo  derivan- 
dum  esse  intelligerent. 

IV.    Morbi  decursus  et  exitus, 

sunt  diversissimi  et  in  singulo  quoque  casu  haud  fa- 
cile  definiri  possunt;  rheumatismus  per  2 — 4  hebdoma- 
dum  spatium  durare  potest,  potest  etiam  eundem  men- 
sium  numerum  implere.  ,,Als  mittlere  Dauer  dieser 
Periode  der  Zunahme  und  Akme  finden  wir  nach  un- 
sern  Beobachtungen  die  Zeit  von  15  Tagen,  also  etwas 
iiber  2  Wochen,  nach  welchen  dann  gewohnlich  eiue 
merkliche  Besserung  eintritt,  freilich  noch  auch  mit 
haufiffen  Exacerbationen.  Neben  diesem  mittleren  Ver- 
haltnisse  bestehen  aber  grosse  Schwankungen  und  es 
ist  um  so  wichtiger,  dieselben  zu  erkennen,  als  man 
sich  sonst  sehr  leicht  grossen  Illusionen  und  einem 
nicht  in  der  Wirklichkeit  begriindeten  therapeutischen 
Optimismus  hmgiebt."*) 

Finitur  primum:  Sanatione,  qui  exitus  consuetus 
est,  sanatione  completa  aut  incompleta  pro  eo  quod 
valvularum  vitia  aut  existunt  aut  non  existunt.  Alte- 
rum  exitus  genus  est  suppuratio  et  articulorum  afiectio 
ctfronica.  Tertium  est  mors,  cujus  causae  partim  sunt 

*)  Herrmann  Lebeft,  Klinik  des  acuten  Gelenkrheumatismus. 
Erlangen  1860,  p.  84. 

complicationes  partim  debilitatio  e  febri  nata.  Saepe 
subitanea  et  inexspectata  morte,  ita  ut  cerebri  affectio- 
nis  signa  palam  fiant,  aegrotus  cadit;  tum  autem  quia 
autopsia  nullam  cerebri  laesionem  aut  mutationem  dis- 
cernere  potuit  sanguinis  intoxicatione  aegrotum  mor- 
tuum  esse  patet.  Aegroti  de  capitis  doloribus  quere- 
bantur  et  deliriis  soporeque  ortis  comatosi  aut  subito 
aut  post  aliquot  dies  obierunt;  accidit  autem  ut  hic 
status  praeteriret. 


V.  Diagnosis 

ea  de  causa  simplex  est,  quia  articulorum  Rheumatis- 
mus  non  confundi  pbtest,  nisi  cum  Arthritide  et  Ar- 
thromeningitide'  traumatica,  quae  tamen  causa  et  sede 
certa  et  fixa  satis  est  definita.  De  aliarum  quarundam 
affectionum  differentia  haec  Leberti  verba  affero:*)' 
„Vom  Muskelrheumatismus  uud  von  Neuralgien  unter- 
scheidet  sich  Rheumarthritis  durch  die  bestimmte  Lo- 
caHsation  auf  eine  grossere  Zahl  von  Gelenken,  wah- 
rend  die  Gliedmassen  in  ihrer  Continuitat  gewohnlich 


')   Eodem  loco  pag.  114, 

frei  von  Schmerzen  sind,  oder  in  viel  geringerer  Aus- 
dehnung  als  die  Gelenke.  Im  Anfang  der  syphiliti- 
schen  allgemeinen  Infection  kommen  Gelenkschmerzen 
nicht  ganz  selten  vor.  Sie  sind  aber  nicht  bloss  fie- 
berlos,  sondern  sie  betreffen  eigentlich  mehr  die  fibro- 
sen  und  muskulosen  Ansatze  der  Gelenke,  als  deren 
Inneres  selbst;  denn  durch  Bewegung  werden  sie  nicht 
gesteigert,  auch  fehlen  Schwellung  und  Rothung." 
Similia  de  arthralgiis  in  Chlorosis  decursu  nonnunquam 
occurrentibus  dicenda  sunt. 

Quod  ad  diagnosin  differentialem  Arthritidis  et 
Rheumatismi  attinet,  haecce  sunt  differentiae  primariae: 
Rheumatismus  in  omnibus  vitae  conditionibus ,  prae- 
sertim  in  aetate  jDrovectiori  reperitur;  plerumque,  ubi 
primum  occurrit,  articula  majora  afficit  et  tum  ab  al- 
tero  transit  ad  alterum;  non  semper  rubor  accedit  et 
d!ieformitas,  quae  saepe  minimae  sunt;  quum  arthritis 
plerumque  occurrit  apud  ditiores,  aetate  provectiore, 
in  articulis  minoribus,  ad  unum  locum  fixa,  ita  ut 
magnus  inde  consequatur  rubor  et  articulorum  defor- 
mitas;  attamen  est  quum  alter  morbus  compHcetur 
cum  altero,  quo  fit,  ut  signa  specifica  inter  se  confusa, 
tollantur. 

VI.  Prognosis. 

Quamquam  nullum  alium  morbum  acutum  nosci- 
mus  cum  tam  parva  mortalitate  conjunctum,  tamen, 
utut  res  sese  habet,  prognosis  dubia  est,  quum  nun- 
quam,  etiamsi  morbus  longius  sit  progressus,  certo 
possit  exspectari  non  fore  ut  cordis  vitium  accedat,  id 
enim  semper  insufficientiam  et  stenosin  continuam 
ostii  effici^ins,  niortis  fit  causa.  Etiam  de  morbi  diu- 
turnitate  cave  ne  quid  praedicas,  nam  nunquam  non 
complicationes  subito  adjungi  possunt. 


Yll.    Aetiologia  morbi  et  theoriae. 

Negari  non  potest  praecipuam  Rheumatismi  cau- 
sam  occasionalem  esse  refrigerationem ,  inprimis  ubi 
corpus  erat  calidum  atque  concitatum.  Scimus  deinde 
per  quosdam  annos  Rheumarthritidem  esse  epidemicam 
(quod    dicebatur   Genius    epideiuicus  rheumaticus); 

praecipue  vere  primo  incipere,  aestate  autem  evane- 
scere,  autumno  redire  et  ad  frigoris  usque  tempus  re- 
manere.  Haec  quoque  derivare  possumus  a  causa  ex- 
teriore,  temperaturae  dico  mutationem  magnam  et  subi- 
taneam.  Contra  vero  id  constat,  etiamsi  non  anteces- 
serit  refrigeratio  eundem  morbus  cum  iisdem  signis  et 
complicationibus  conjunctum  existere  posse;  jure  au- 
tem  hoc  sumitur,  quia  in  plus  quam  dimidia  exemplo- 
rum  parte  illud  momentum  aetiologicum  demonstrari 
non  potest;  ab  altera  autem  parte,  si  cum  incredibili 
refrigerationum  numero  contuleris  non  nisi  rarissime 
fit,  ut  refrigeratio  Rheumatismum  art.  acutum  efficiat, 
utrumque  cum  altero  conjunctum  evincere  mihi  vide- 
tur,  refrigeratione  effici,  ut  morbus  in  corpore  ipso 
dudum  praeparatus,  erumpat,  idem  autem  *refrigera- 
tione  non  accedente  fieri  posse;  idque  mihi  quidem  e 
subtilissimis  Hirschii  quaestionibus  pathologico-topo- 
graphicis*)  sequi  videtur,  proprietatem  coeli  atque  re- 
gionis  multum  valere  ad  hunc  morbum  in  corpore 
praeparandum:  Hirschius  ipse  de  hac  re  ita  loquitur: 
„Es  ist  eine  Hauptaufgabe  spaterer  medicinisch-topo- 
graphischer  Forschungen,  das  Verhalten  des  acuten 
Gelenkrheumatismus  nach  allen  Seiten  hin  einer  sorg- 
lichen  Priifung  zu  unterwerfen,  um  die  Beantwortung 
der  Frage  zu  ermoglichen,  ob  vom  Standpunkte  der 
geographischen  Pathologie  die  in  Frage  stehendeRrank- 


*)  Hirsch,  Handbuch  der  historisch-geograpliischen  Pathologi 
Erlangen  1860.  Bd.  1. 

heitsform  iiberhaupt  dem  sog.  rheumatiaolaen  Krank- 
heitsprocesse,  beigefugt  werden  darf ;  oder  ob  es  sick 
hier  nicht,  was  mir  sehr  wahrscheinlich  ist,  um  eine 
specifische;  acute  Infectionskraukheit  handelt,  welche 
etwa  ahnliche  Beziehungen  zu  dem  Rheumatismus  wie.; 
die  Influenza  zum  Katarrhe  hat.'' 

Etiam  secundum  Fullerum  et  alios  Rheu/natismus 
articularis  saepissime  invenitur  in  regionibus  humidae 
atque  variabilis  tempestatia,  rarius  in  regionibus  tro- 
picis,  nunquam  fere  in)  terris  polaribus. 

Ceterum,  qualicunque  ratioue  regionum  situs  at- 
que  coelum  valet  ad  mutationes  in  organismo  efficien- 
das,  tamenr  minime  cum  iis  consentire  possvun,  qui 
hunc  morbum  nil  nisi  simplicem  articuli  inflammatio- 
nem  esse  putent,  cui  opinioni  jam  id  repugnat,  quod 
in  hoc  morbo  semper  fere  febris  vehemens,  saltus 
morbi,  complicationes  conspiciuntur.  Neque  magis 
eam ,  cujus  auctor  est  primarius  Henle  comprobare 
possum  sententiam,  rheumatismum  alterationem  esse 
nervorum  centrorum  refrigeratione  efiectam,  quae  opi- 
nio  nil  est  nisi  hypothesis  cujus  auxilio  non  negp 
multiplices  Rheumatismi  species  et,  symptomata  uno 
quasi  obtutu  conspici  posse.  Neque  firmioribus  ratio- 
nibus  ceterae  innituuntiir  hypotheses,  quarum  antiquis- 
sima  iUa  est,,  quae  per  plura  saecula  valuit  positaque? 
est  in  „materia  rheumatica"  quadam  supponenda,  ef- 
fecta  sudoris  suppressione.  Est  autem  haec  materia 
(etiam  „scoria",  „materia  perspirabilis  retenta"  nomi- 
nala)  res  ignota  atque  inexplicabilis  neque  microsoopio 

neque  chemia  usque  adhuc  inventa.  Eadem  obscuri- 
tate  Schonleinii  ejusque  sectae  sententia  laborat,  Rheu- 
matismum  effici  mutationibus  anomalibus  in  statu  cutis 
electrico.  Existunt  etiam,  qui  Rheuraatismum  et  Ar- 
thritidem  varias  ejusdem  morbi  formationes  putaverint 
atque  etiam  hic  diathesin  uricam  (harnsaure  Diathese) 
supposuerint,  „eine  Blutentartung  also,  bei  welcher 
das  Blut  widernatiirlich  reich  an  Harnsaure  und  harn- 
sauren  Salzen  ist,  deren  Quelle  die  verbrauchten  und 
nicht  gehorig  zu  Harnstoff,  sondern  nur  zu  Harnsaure 
umgewandelten  Korperbestandtheile  sind."  Est  autem 
haec  ipsa  sententia ,  etsi  non  posita  in  quaestionibus 
parum  accuratis,  quia  re  vera  in  Kheumatismo ;  prae- 
cipue  in  febris  exacerbatione  urina  sedimentum  osten- 
dit  oompositum  e  variis  salibus  acidi  urici  (harnsaure 
Salze),  tamen  minime  amplectens  naturam  morbi  ipsam 
et  proprietatem ,  sed  solum  statum  quemdam  abnor- 
mem  materiae  mutationis  significans,  qui  etiam  in  aliis 
morbis  occuvrit. 

Crederes  omnino  accurata  analysi  sanguinis  hoc 
morbo  aegrotantium  inprimis  illam  quaestionem  enodari 
posse,  sintne  omnino  illae  suppositiones  partium  abnor- 
mium  in  sanguine  in  loco  commentorum  habendae ; 
satis  enim  notum  est  chemiam  et  microscopiam  in 
nonnullis  constitutionis  anomaliis  dilucide  demonstrasse, 
cujusmodi  anomaliae  sanguinis  fuerint,  id  quod  per- 
multum  valuit  ad  morbi  causam  cognoscendani;  m 
aliis  autem  morbis  exempli  causa  in  Rheumatismo  art, 
ac.  hae  quaestiones  tantum  abest,  ut  perfectae  atque 

absolutae  sint,  ut,  qui  huic  rei  satisfaciat,  arti  medicae 
magnum  in  posterum  incrementum  allaturus  videaturi 
Quae  mutatio  cbemica  in  sanguine  hominis  Rheumar-' 
thritide  affeoti  primae  in  conspectum  venit,  fibrini  dico 
auctum,  in  omni  statu  inflammatorio  occurrentem,  ea, 
ni  fallor  neque  causa  neque  propria  morbi  natura  est 
habenda,  sed  consequi  videtur  ex  inflammatione;  veri- 
simile  etiam  est,  nil  nisi  hujus  fibrini  aucti  particula 
coagulata  esse,  quae  irritatione  quadam  illos  *cordis 
morbos  efficiunt. 

Etiam  in  alias  sanguinis  partes  abnormes  inquisitum 
est,  quam  in  rem  mifum  esset,  ni  viri  eruditi  incidissent; 
atque  nostris  quidem  temporibus  WilliamsetFuller 
medici  Anglici  rheumatismi  causam  posuerunt  in  acidi 
Jactici  formatione  modum  excedente.  Tamen  abundan- 
tia  talis  acidi  lactici  nondum  demonstrata  est,  neque  ex- 
perimentis  satis  exploratum  acidi  lactici  abundantiam' 
tales  efficere  affectiones,  quales  in  Rheumarthritide  agno- 
scimus.  lis  quidem  experimentis,  quae  modo  dixi,  impri- 
mis  Richardson  incubuit  sententiasque  suas  in  appendice 
operis  ampH  atque  experimentis  abundantis*)  publice  ju- 
ris  fecit;  quem  secutus  est  Rauch**);  persuasum  habe- 
bant  hi  viri  experimentis  multipiicibus  injectionem  certae 
quantitatis  acidi  lactici  solutionis  certum  in  modtiin 
concentratae,  factam  in  cavum  peritonaei  aut  in  ve- 

*)  The  cause  of  the  coaguiation  of.the  blood,  by  B  Ward 
Richardson.    London  1858.         '  "  ■  m 

**)  Corn.  Eauch,  uber  den  Einfluss  der  Milchsaure  'auf  d  En- 
docardium.    Inaug.  Diss,    Dorpat  1860. 

nam  jugularem  canum  i^ive  ielium,  mutationes  localee 
in  endocardio  praecipue  valvulanim  efficere  posse,  non 
differentes  ab  endocarditide  spontanea.  Contra  tamen 
Reyher*)  triginta  duobus  experimentis  accuratissime 
in  canibus  institutis,  qui  sine  uUa  injectione  plerum- 
que  inflando  in  venas  jugulares  aere  -subito  perierunt, 
dilucidissime  demonstravit  et  Eichardsonium  et  Rau- 
chium  in  suis  experimentis  crebritatem  morborum  cor- 
dis  chronicorum  canum  aliarumque  bestiarum  non 
satis  respexisse;  omissa  enim  injectione  tamen  affectio- 
nem  illam  apparatus  valvularum  cordis  (Endocarditi- 
dem  parenchymatosam  a  Rauchio  nominatam)  in  omni-- 
bus  triginta  duobus  experimentis  invenit.  Ad  liqui- 
dum  igitur  non  est  deductum  endocarditidis  rheumati- 
cae  acidi  lactici  abundantiam  esse  causam.  Tamen 
quaestiones  de  hac  re  non  absolutae  habendae  sunt  et 
etiamnunc  quod  Vogel  dicit  in'ea  commentatione  quam 
scripsit  de  Rheumatismo  **)  reftitari  non  potest: 

„Fullers  Hypothese,  dass  die  Quelle  der  Rheu- 
marthritis  in  einer  von  schlechter  Assimilation  abhan- 
gigen  iibermassigen  Bildung  von  Milchsaure  liege, 
welche  wegen  gestorter  Hautthatigkeit  nicht  ausge- 
schieden  wird,  hat  wenigstens  das  Verdienst  der  Prii- 
fung  durch  Untersuchung  fahig  zu  sein."    Id  quod  ^eo 

*)  Zur  Frage  von  der  Erzeugung  von  Endocarditis  durch 
Milchsaureinjection  in  die  Peritonaealhohle  von  Thieren.  Von  Dr. 
Eeyher  in  Dorpat.  (.Veroflfentlicht  in  Virchows  Archiv  fur 
path.  Anatomie  etc.    Bd.  XXI.    2te  Folge.  1.  Band  p.  85. 

**)  In  Virchows  Handbuch  der  speciellen  Pathologie  und 
Therapie.    Bd.  I.  p.  484. 

potissimum  probatur,  quod  quaestio  ad  inveniendum 
acidum  lacticum  instituta  inter  difficillimas  memoranda 
est,  quia  cum  hac  tenaciter  conjunctae  sunt  aliae  ma- 
teriae;  plurimum  autem  valet  ad  eam  perspiciendam 
forma  salium  cristallina. 

Minime  me  fugit  iis,  quae  de  Rheumathritidis 
aetiologia  atque  theoriis  protuli,  parum  rei  tantae  tam- 
que  difficili  satisfieri;  in  quod  si  animum  attendissem, 
raulta  quae  egregie  de  hac  re  disputata  sunt  verbote- 
nus  hic  mihi  afferenda  essent;  imprimis  praeclarissima 
Vogelii  commeritatio  quae  plurimum  valet  ad  indolem 
naturamque  morbi  cognoscendam  atque  Leberti  accu-' 
ratissimas  quaestiones  statisticas.  Sed  continendum 
mihi  esse  arbitratus  sum  eo,  ut,  qui .  accuratius  totum 
hunc  locum  perspecturus  sit,  eum  illos  libros  ut  adeat, 
invitem. 

Jam  si  licet  meam  proferre  sententiam,  id  mihi 
verisimillimum    videtur    Rheumatismum  articularem 

'nasci  non  posse  nisi  ex  certa  corporis  Sive,  ut  accu- 
ratius  dicam,  sanguinis  constitutione,  effecta  coeli,  tem- 
pestatis  atque  regionum  quarundam  natura  atque  pro- 
prietatibus;  quae  qualis  sit  investigare  disciplinae  est 

^ropositum. 

VIIL    Therapia  morbi. 

Medici  est,  certam  tractationis  rationem,  certa  re- 
media  non  adhibere  nisi  probe  cognita  morborum  ori- 
gine  atque  natura.  In  adhibendis  remediis  empiricis 
cautissimus  sit,  necesse  est,  neque  uti  illis  ei  licet,  nisi 
exploratum  habet,  atque  constat  inter  omnes,  ea  in 
morbo  ipso  efficacia,  ceteroquin  innocentia  esse;  nova 
remedia  medico  advocanda  non  sunt,  nisi  rationibus  e 
severa  disciplina  sumptis,  innixus,  sperare  potest  iUis 
tantummodo  aegroto  opem  ferri  posse.  Quae  omnia  si 
non  accidunt  in  tractatione  symptomatica  se  contineat 
necesse  est,  atque  si  hanc  accurate  atque  religiose  in- 
stituat,  hoc  studium  solatio  ei  futurum,  pro  certo 
habeo. 

Etsi  concedendum  est,  nos  curationem  rationalem 
omnium  organismi  perturbationum,  ultimum  illud  artis 
medicae  finem  nunquam  assequi  posse,  cujus  conditio 
est  accuratissima  cognitio  non  solum  naturae  perturba- 
tionis  sed  etiam  modi  efi^ectus,  quem  remedia  habent 
in  aegrotantibus  organismi  partibus  quamvis  minimis, 

tamen  ille  finis  semper  nobis  propositus  esse  debet, 
quo,  quoad  ejus  fieri  potest,  omnia  studia  conferamus ; 
atque  si,  illud,'  quod  a.ssequi  nunquara  possumus, 
semper  et  ubique  persequimur,  illae  morborum 
curandorum  rationes,  quas  practici  remediorum  multi- 
tudine  gaudentes  proponunt,  ab  ipsis  summis'  laudibus 
affectas,  ab  aliis  sua  „specifica"  laudantibus  aqua  et 
igni  interdictas,  illae  curandi  rationes,  quae  inde  a  pri- 
mordiis  artis  medicae  magnum  aegrotorum  numerum 
vita  vel  valetudine  privaverunt,  magis  magisque  eva- 
nescent,  atque  ita  praeclarissima  nostra  ars  auctorita- 
terft  suam  pedetentim  recuperabit. 

Notum  quoddam,  etiamsi  non  novum  lexicon  the- 
rapeuticum*)  centum  fere  et  viginti  medicos  totidem- 
que  remedia  curandique  rheumatismi  articularis  ra- 
tiones  exhibet  quarum  paucae  illae  tantummodo, 
quae  curandis  solis  symptomatis  inserviunt,  jure  re- 
tentae  sunt. 

Sydenhamii,  Bouillaudii,  Chomelii  et  Rochii  san- 
guinis  detractiones  locales  atque  generales  non  nisi 
raro  et  modice  adhibentur;  adhibuit  Bouillaud  ab  initio 
morbi,  sententiae  falsae  innixus,  flantes  cordis  crepita- 
tiones,  quae  re  vera  nil  indicant  nisi  sanguinis  altera- 


*)  Medizinisch  chirurgisch  therapeutisches  VV6rterbuch  oder 
Repertorium  der  vorziiglichsten  Kuraten,  die  in  dem  Zeitranm  von 
1750—1838  angewendet  und  empfohlen  sirid.  Herausgegeben  durch 
einen  Verein  von  Aerzten.  Mit  einem  Vorwort  von  Professor 
Dr.  Barez.    Berlin  1840.    Bd.  III.  Pag.  246. 

tioiiem,  endocarditidis  signa  esse.  Itaque  exstant  sex- 
centae  tractationis  rationes  natae  ex  perversis  partim 
virprum  doctorum  sententiis  partim  experimentis  cum 
praejudicio  quodara  institutis. 

In  paucis  autem  commemorandis  me  coutinebo 
atque  eas  potissimum  exhibebo,  quibus  etiam  hoc  tem- 
pore  utuntur  medici  et  quae  nuper  a  nonnuUis  com- 
mendatae  sunt. 

Tartarus  stibiatus  inprirais  a  Laennecio,  Ghome- 
lio,  aliis,  laudibus  illatus  atque  jam  a  M.  Solone  usque 
ad  §j-jj  cotidie  praescriptus  est.  Est  autem  propterea 
plurimum  haud  ita  aptus,  quod  aegroti  ultro  continuo 
sudorem  emittunt,  quem  Tartarus  stib.  auget  sine  ullo 
emolumento  atque  incerto  efFectu. 

Colchicum  jam  Brown  in  .Rheumatismis  articulo- 
rum  diuturnis  non  acutis  commendavit  atque  Opio 
quiderij  conjuntum,  quum  id  si  non  fit,  Diarrhoeam 
efficiat.  Sed  111.  Frerichs  Colchico  solo  nonnunquam 
usus  est  ad  accelerandas  faeces  et  augendam  diuresin, 
id  quod  successum  optimura  habebat. 

Opio,  ut  medicamento  symptomatico  ubi  accedunt 
insomnia  et  dolores  abstineri  non  potest;  sed  proprium 
curandi  morbura  remedium  non  est  habendum. 

Parte  ex  alia  et  primum  quidem  a  Bartelsio  et 
Thomsonio  ad  dolores  molliendos  Chinini  magnae 
doses  (16  —  32  gr.  Legroux)  commendatae  sunt. 
Sed  haud  ita  raro  hoc  abusu  symptomata  intoxicatio- 
pis  eveniuntur  atque  etsi  pulsus  rariov  fit  atquc  ple- 

nior,  tamen  Rheumatismus  non  exstingiiitur;  quare 
etiam  Ohininum  adhibere  non  licet. 

His  ipsis  temporibus  a  medicis  Anglicis  atque 
Americanis  Succus  Citri  recenter  expres.sus 
laudatur;  sed  experimentis  non  probatus  est. 

A  Voigtio  denique  Turioeusi  et  Hassio  Veratri- 
num  praescribitur  atque  ille  quidem  granum  unum 
in  pulveribus  X  commendat.  Efficit  haec  dosis  nau- 
-seam,  diarrhoeam;  diminuitus  pulsus  frequentia;  magis 
magisque  autem  aegroti  levantur;  est  autem  hoc  reme- 
dium  non  dico  commendandum  sed  dignum  certe,  in 
quod  accuratius  inquiratur. 

Jam  ignorantibus  hujus  morbi  naturam  atque  cau- 
sas  concedendum  nobis  certe  est,  meliorem  tractatio- 
nem  quam  symptomaticam  existere  nuUam,  cujus  ge- 
nerales  regulae  proponi  non  possunt;  sed  medici  est 
in  singulis  casibus  secundum  indicationes  remedia  ad- 
hibere:  ita  dolores  acriores  Morphio  s.  Opio  molliun- 
tur;  ubi  morbus  pertinax  est,  etiam  cutis  irritamenta 
dolorem  derivantia  adhiberi  possunt  atque,  ceteris  qui- 
dam  expertis,  usque  ad  moxam  et  ad  ferrum  canden- 
tem  quali  Lebert  sub  nomine  „transcurrente  Gliihhitze" 
utitur,  progredi  licet,  quo  doloribus,  tumori  atque  ar- 
ticulorum  immobilitate  medeatur. 

Aegrotus  lecto  affixus  nimium  evitet  calorem,  ne 
diaphoresis  nimis  augeatur,  articuli  dolentes  adipe  in- 
ungantur  atque  xylino  circumdentur. 

Atque  ita  medicus  vere  eruditus,  cui  non  solum 
morbus  sed  etiam  aegrotus  ipse  cordi  est,  uniuscu- 

jusque  affectionis  rationem  habebit,  quae  secundum 
proprietatem  aegroti  atque  decursum  niorbi  variae 
sunt,  atque  ita  magis  ,officio  satisfaciet  atque  aegroto 
magis  proderit,  quam  experimentis  solum  ad  amplifi- 
candam  scientiam  institutis,  in  quibus  sensus  humani- 
tatis  saepissime  neglegitur. 

VI  TA. 


Natus  sum  Joannes  Conrad  Ziegler,  fidei  evangelicae  ad- 
dictus,  Posnaniae  die  XXII.  mensis  Octobris  anni  h.  s.  XXXVIIl. 
patre  Adalberto,  matre  Caecilia  e  gente  Schmidt. 

Novem  annos  natus  auspiciis  patris  mei  gymnasium  adii  Lesnense. 

Testimonio  deinde  maturitatis  academiae  instructus,  tempore 

auctumnali  anni  h.  s.  LVIII.  inter  cives  instituti  regii  medico-chi- 
« 

rurgici  Friderico-Guilelmiani,  III.  E.  Mitscherlich  decano  receptus  sum. 

Per  quadriennium  Cel.  Grimm  directore,  Exp.  Elsholtz  subdi- 
rectore  disserentes  audivi: 

Cel.  de  Baerensprung  de  morbis  syphiliticis ,  de  dermatosibus, 
de  febribus  exanthematicis;  Cel.  Boehm  de  aciurgia,  de  morhis 
dentium,  de  ophthalmologia,  de  tenotomia;  111.  Braun  de  Botanice  ge- 
nerali;  III.  Casper  de  medieina  forensi;  111.  Dove  de  physice  expe- 
rimentali,  de  meteorotogia;  111.  Dubois-Reymond  de  physiologia.  Exp. 
Elsholtz  de  morbis  simulatis  ac  dissimulatis,  de  tironum  delectu ;  111. 
Frerichs  de  pathol.  et  ther.  speciali;  Cel.  Gossauer  de  lingua  gallica; 
111.  Jiiiigken  de  chirurgia  generali  et  speciali,  de  laesionibus  cor- 

poris  humaiii ;  Cel.  Lauer  de  isemiotice,  de  therapia  geiierali;  Cel. 
Liebeikiihn  de  osteologia,  de  syndesmologia;  Exp.  Jos.  Meyer  de 
pathologia  et  therapia  speciali;  111.  C.  G.  Mitscherlich ,  de  materia 
medlca  ,  de  medicamentis  excitautibus ;  111.  E.  Mitscherlich  de  che- 
mia  experimentali ,  de  Zoochemia  et  phytochemia,  de  pharmacia; 
111.  Peters  de  Zoologia;  Cel.  Preuss  de  historia  Borussica;  111  Rei- 
chert  de  anatomia  corporis  humani,  de  organorum  sensuum  anatomia, 
de  auatomia  comparata,  de  generatione ,  de  histologia;  111.  Rose  de 
mineralogia,  de  crystallographia;  Cel.  Schoeller  de  tocologica;  111. 
Schultz  Schultzenstein  de  encyclopaedia  medica  de  pathologia  geue- 
rali;  Cel.  Traube  de  auscultatione  et  percusslone;  Cel.  Troschel  de 
fracturia  et  luxationibus;  111.  Virchow  de  anatomia  pathologica,  de 
pathologia  generali;  de  vitiis  congenitis,  de  tumoribus;  Cel.  Werder 
de  logice,  de  psychologia. 

In  exercitatibnious  practicis  duces  mihi  fuerunt:  Cel.  Boehm  iu 
operationibus  cliirurgicis  et  ophthalmiatricis;  III.  Braun  iu  excursio- 
nibus  botanicis;  111.  Casper  in  sectionibus  forensibus  instituendis;  111. 
Petera  in  eognoscendis  animalibus;  111.  Reijjhert  in  exercitationibus  , 
miscroscopico  anatomicis;  111.  Reichert  et  Cel.  Lieberkuhn  in  arto 
cadaverum  rite  secandorum;  Cel.  Schoeller  iu  operationibus  obste- 
triciis;  Cel.  Traube  in  auscultatioiie  et  percussione;  Cel.  Troschel 
in  fasciis  lege  artis  applicandis;  111.  Casper  et  Exp.  Wittstock  iu 
formulis  medicis  rite  concinnandis. 

Scholis  clinicis  interfui  medicis:  III.  Frerichs,  111.  Romberg,  Cel. 
Tranbe;  chirurgicis  111.  Juengken,  111.  Langenbeck,  ophthalmiatricis 
111.  Jiingken,  Cel.  de  Graefe,  obstetriciis  Cel.  SchoUer,  morbis  in- 
fantium  Exp.  Ebert,  morborum  cutis  et  syphiliticorum  Cel.  de 
Baerensprnng. 

Quibus  viris  omnibus,  de  me  praeclare  meritis,  gratias  quam 
maximas  hoc  loco  ago,  nee  unquam  non  habebo. 

Jam  tentaminibus  tam  philosophico,  quam  medico  neque  minus 
examiiic  rigoroso  coram  Gratioso  Medicorum  Ordine  superatis  fore 
spero,  ut  hac  dissertatione  cum  adjectis  thesibus  palam  defensa,  summi 
in  mediciua  et  chirurgia  honores  in  me  rite  conferantur. 

THESES. 


1.  Experieutia  docet: 

Tuberculis  aegrotantes  nunquam  fere  cordis 
vitiis  laborare;  atqui  scimus, 
Tres  partes  ad   miuimum  cordis  vitiorum 
iuveniri  effectas  rheumarthritide,  ergo: 
Rheumatismus   articul.   ac.   in  tuberculosi 
rarissime  occiu"rit. 

2.  Temperameuta  non  nisi  mixta  inveniuntur. 

3.  Atrophia  musculorum  progressiva  semper  effecta 
est  nervorum  trophicorum  affectione. 


